cyanic-selkie/wikianc huggingface dataset:
HMAS Brisbane (1915)
Valmistus
Alus tilattiin Sydneystä Cockatoo Islandin telakalta, missä köli laskettiin 25. tammikuuta 1913. Alus laskettiin vesille 30. syyskuuta 1915 kumminaan pääministeri Andrew Fisherin puoliso ja otettiin palvelukseen 31. lokakuuta 1916.
Palvelus
Alus lähti 13. joulukuuta 1916 Sydneystä Välimerelle ja saapui 4. helmikuuta 1917 Maltalle, missä ollessaan se ei ottanut osaa taistelutoimiin. Alus siirrettiin Intian valtamerelle etsimään saksalaisia saarronmurtajia Wolfia ja Seeadleria, mistä vapauduttuaan se palasi Australian vesille. Brisbane lähti 30. lokakuuta 1918 Fremantlesta Britteinsaarille. Matkan aikana astui aselepo voimaan päättäen sotatoimet 11. marraskuuta. Alus pysähtyi Välimerelle ja jatkoi kuukautta myöhemmin matkaa saapuen tammikuussa 1919 Portsmouthiin, missä se siirrettiin telakalle.
Palvelukseen palattuaan alus lähti 17. huhtikuuta Australiaan ja saapui 27. kesäkuuta Sydneyyn. Alus oli lähinnä lähivesillä, kunnes se siirrettiin reserviin 4. elokuuta 1922. Alus palautettiin 14. huhtikuuta 1923 palvelukseen Sydneyssä. Alus teki laivastovierailun Singaporeen ja alusvaihdon vuoksi se oli osan aikaa Kiinan asemalla, josta se palasi 30. elokuuta 1925. Alus siirrettiin reserviin 7. lokakuuta.
Brisbane palautettiin 17. marraskuuta Sydneyssä palvelukseen koululaivana. Aluksen kotisatamaksi oli määrätty Flindersin varikko, kunnes se poistettiin palveluksesta 30. lokakuuta 1926 telakalle siirron vuoksi. Alus palasi palvelukseen koululaivana 22. tammikuuta 1929, kunnes se siirrettiin C-luokan reserviin 16. elokuuta 1929 ja edelleen 1. joulukuuta 1930 E-luokan reserviin.
Alus palasi palvelukseen 2. huhtikuuta 1935, jolloin sen miehistöksi asetettiin palvelukseen otettavan HMAS Sydneyn miehistö. Alus purjehti Portsmouthiin, jossa se poistettiin palveluksesta 24. syyskuuta 1935 miehistön siirtyessä Sydneylle. Se myytiin 19 125 punnalla romutettavaksi kesäkuussa 1936 Thomas W. Ward and Companylle Sheffieldiin.
Maalarimestarien Oy
pienoiskuva|Maalarimestarit-myymälä. pienoiskuva|Myymälä sisältä. Maalarimestarien Oy on suomalainen maaleja ja muita pintamateriaaleja, sekä rakennustarvikkeita myyvä tukku- ja vähittäiskauppaketju ja maahantuoja.
Yhtiö toimi yli 40 vuotta pelkästään omistajien ja liittoon kuuluneiden urakoitsijoiden kauppana, mutta 1990-luvun taitteessa kaupankäynti avattiin kaikille halukkaille. Maalarimestarien Oy:n asiakkaita ovat maalausurakoitsijat, korjaus- ja saneerausurakoitsijat, rakennusliikkeet, kiinteistöyhtiöt, vuokra-asunto-organisaatiot, valtion ja kunnan laitokset sekä yksityiset kuluttajat.
Vuonna 2018 yrityksen liikevaihto oli 16 miljoonaa euroa ja se työllisti 33 henkilöä kuudessa toimipisteessä. Myymälät sijaitsevat Helsingissä (Metsälässä ja Hermannissa), Espoossa, Tampereella, Turussa ja Oulussa. Pääkonttori sijaitsee Helsingin Metsälässä.
Maalarimestarien toimitusjohtajana aloitti 2019 Teemu Saarni.
Ntóra Bakogiánni
thumb|right|160px|Ntóra Bakogiánni. Theodóra ”Ntóra” Bakogiánni (usein Dóra, Bakoyánni(s), ), o.s. Mitsotáki (s. 6. toukokuuta 1954) on kreikkalainen Uusi demokratia -puolueen poliitikko. Hänen isänsä Konstantínos Mitsotákis on entinen pääministeri.
Bakogiánni syntyi Kreikassa, mutta lähti vuonna 1968 perheineen Pariisiin Kreikan sotilasjuntan jaloista. Perheen palattua Ateenaan vuonna 1974 tytär meni naimisiin poliitikko Pávlos Bakogiánnisin kanssa, jonka terroristit surmasivat 26. syyskuuta 1989. Pari ennätti kuitenkin saada kaksi lasta, Alexían ja Kóstaksen.
Bakogiánnista tuli isänsä henkilökunnan päällikkö vuonna 1984 tämän noustua Uuden demokratian johtoon. Hän nousi lopulta itse varaulkoministeriksi ja vuosina 1992–1993 kulttuuriministeriksi.
Bakogiánni oli Ateenan pormestarina vuosina 2002–2006. Hän emännöi vuoden 2004 kesäolympialaisia ja on toiminut maansa ulkoministerinä vuosina 2006–2009.
Windows Genuine Advantage
Windows Genuine Advantage (WGA) on Microsoftin piratisminvastainen järjestelmä, jolla pyritään varmentamaan tietokoneeseen asennetun Windows XP, Windows Vista ja Windows 7 -käyttöjärjestelmien aitous.
Monet Windows Update -palvelun ja Microsoft Download Centerin tarjoamat päivitystoiminnot, (esimerkiksi Internet Explorerin ja Windows Defenderin päivitys) eivät käynnisty, ennen kuin käyttöjärjestelmän aitous on varmennettu. Tämä ei kuitenkaan koske tärkeimpiä päivityksiä (critical updates).
Windows Genuine Advantagen poisto
Windows Genuine Advantage Notifications -ohjelman voi poistaa RemoveWGA tai Windows Loader nimisillä ohjelmilla (helpompi tapa) tai Windowsin ohjeiden mukaan (vaikeampi).
Wäinö Wuolijoki
Hugo Robert Wäinö Wuolijoki (14. joulukuuta 1872 Hauho – 12. joulukuuta 1947 Hauho) oli suomalainen poliitikko, agronomi, filosofian maisteri, ministeri ja kansanedustaja.
Ura
Wuolijoki pääsi ylioppilaaksi 1891, valmistui agronomiksi 1896, filosofian kandidaatiksi ja maisteriksi 1900. Wuolijoen vanhemmat olivat rusthollari eli ratsutilallinen Johan Robert Wuolijoki ja Serafina Lagervik. Hänen puolisonsa oli vuodesta 1911 Sylvia Adelaide Roschier. Wuolijoen veli oli lakimies ja poliitikko Sulo Wuolijoki, jonka puoliso oli kirjailija, poliitikko ja Yleisradion pääjohtaja Hella Wuolijoki.
Ennen kansanedustajaksi tuloaan Wuolijoki toimi Hämeessä sijaitsevan Mustialan maanviljelysopiston opettajana 1904–1905. Ensimmäisen edustajakautensa aikana hän toimi Hankkijan maanviljelyskemistinä 1906–1908.
Helsingin maanviljelyslyseon matematiikan, fysiikan ja kemian opettajana Wuolijoki toimi 1908–1917 sekä OTK:n toisena johtajana 1922–1927.
Puoluetaustaltaan Wuolijoki oli sosiaalidemokraatti ja hän toimi kansanedustajana. Hänet valittiin eduskunnan jäseneksi Turun läänin eteläisestä vaalipiiristä 1907–1910, Hämeen läänin pohjoisesta vaalipiiristä 1919–1922 ja uudelleen Turun läänin eteläisestä vaalipiiristä 1922–1927. Hän toimi eduskunnan eduskunnan puhemiehenä vuosina 1921–1922, 1922−1923 ja 1925−1926, lisäksi hän oli eduskunnan ensimmäinen varapuhemies 1923−1924, 1925 ja 1926 ja toinen varapuhemies 1924−1925. Eduskunnan valiokunnista hän johti puhetta kulkulaitosvaliokunnassa 1922, maatalousvaliokunnassa 1919–1920, tarkastusvaliokunnassa 1907–1908 ja 1919 sekä valtionvarainvaliokunnassa 1909. Tämän lisäksi hän oli jäsenenä suuressa valiokunnassa ja ulkoasianvaliokunnassa sekä toimi eduskunnan pankkivaltuusmiehenä ja Suomen Pankin tilintarkastajana.
Wuolijoki oli senaatin talousosaston jäsen 23. maaliskuuta 1917 – 31. heinäkuuta 1917. Hän toimi kulkulaitosten ja yleisten töiden ministerinä Väinö Tannerin vähemmistöhallituksessa 13. joulukuuta 1926 – 15. marraskuuta 1927.
Ministerikauden päätyttyä Väinö Tannerin hallituksessa Wuolijoki ryhtyi diplomaatin uralle. Hän toimi Suomen lähettiläänä Berliinissä ja Wienissä vuosina 1927–1933, Oslossa 1933–1940 ja Haagissa 1933–1938.
Wuolijoki toimi maanviljelijänä kotitilallaan Hauholla 1911–1947 ja lyhyemmän ajan Hyvinkäällä 1918–1922.
Kunnianosoitukset
Wuolijoki sai vuonna 1942 arvonimen erikoislähettiläs ja täysivaltainen ministeri.
Kalle Keituri
thumb|200px|Kalle Keituri vuoden 2010 talviolympialaisissa. Kalle Keituri (s. 25. huhtikuuta 1984 Lahti) on suomalainen aktiiviuransa lopettanut mäkihyppääjä. Hän edusti seuratasolla Kouvolan Hiihtoseuraa ja häntä valmensi Kimmo Kykkänen.
Keituri saavutti junioreiden MM-kilpailuissa pronssia normaalimäessä Schonachissa 2002. Hän osallistui maailmancupin kilpailuun ensimmäisen kerran Lahdessa maaliskuussa 2002 ja sijoittui ensimmäisen kerran kymmenen parhaan joukkoon oltuaan yhdeksäs Kuusamossa 24. marraskuuta 2006. Parhaimmillaan hän on sijoittunut neljänneksi Sapporossa 31. tammikuuta 2009. Hänen henkilökohtainen pituusennätyksensä on 205,5 metriä Planicasta 19.3.2005.
Keituri valmistui Lahden muotoiluinstituutista vuonna 2015 ja ajoneuvomuotoilun maisteriksi Lontoosta, Royal College of Artista vuonna 2017. Sen jälkeen hän on työskennellyt Rolls-Roycella.
HMAS Melbourne (1912)
HMAS Melbourne oli Australian kuninkaallisen laivaston Sydney-luokan kevyt risteilijä.
Valmistus
Alus tilattiin Birkenheadistä Cammell Laird and Companyltä, missä köli laskettiin 4. huhtikuuta 1911. Alus laskettiin vesille 4. huhtikuuta 1912 kumminaan Adelaiden Barr Smithin tytär rouva F. Braund ja valmistui sekä otettiin palvelukseen 18. tammikuuta 1913 ensimmäisenä päällikkönään Mortimer L’Estrange Silver.
Palvelus
Alus lähti Fremantleen, jonne se saapui 10. maaliskuuta 1913. Ensimmäisen maailmansodan alkaessa elokuussa 1914 alus oli hetken Tyynellämerellä Australian laivueen mukana torjuttaessa Saksan keisarikunnan laivaston Itä-Aasian laivueen aiheuttamaa uhkaa. Alus laski joukkoja Naurulle 9. syyskuuta radioaseman kunnostamiseksi. Alus palasi 20. syyskuuta Sydneyyn.
Alus lähti 1. marraskuuta Albanysta suojaten yhdessä HMAS Sydneyn, Britannian kuninkaallisen laivaston HMS Minotaurin ja keisarillisen Japanin laivaston Ibukin kanssa ensimmäistä ANZAC-joukkoja kuljettanutta saattuetta, johon kuului kaikkiaan 38 kuljetusalusta. Intian valtamerelle saavuttua Melbourne erkani saattueesta saapuen Colomboon 14. marraskuuta. Seuraavana päivänä alus lähti Gibraltarille, jonne se saapui 5. joulukuuta. Alus sai 10. joulukuuta määräyksen siirtyä Azoreille, jossa sen tuli avustaa Saksan keisarikunnan laivaston risteilijän SMS Karlsruhen etsinnöissä.
Saavuttuaan 12. joulukuuta Madeiralle alus sai määräyksen jatkaa välittömästi matkaansa Bermudalle liittyäkseen Amerikan ja Länsi-Intian laivastoasemalle sijoitettuihin aluksiin. Melbourne saapui 28. joulukuuta Trinidadiin saaden määräyksen etsiä Karlsruhea ja sen tukilaivaa Venezuelan, Kolumbian ja Panaman rannikoilta. Alus partioi 28. elokuuta 1916 saakka Länsi-Intian saaristossa tukikohtanaan Jamaika sekä Halifaxia tukikohtana käyttäen Long Islandin ja New Yorkin vesillä. Aluksen partioalueen eteläraja oli Para-joella Brasiliassa ja pohjoisraja Halifaxissa sisältäen koko Meksikonlahden alueen.
Alus lähti 28. elokuuta 1916 Devonportiin, jonne se saapui 7. syyskuuta. Oltuaan kuukauden satamassa levossa alus siirtyi Scapa Flow’hun, jossa se liitettiin Suuren laivaston 2. kevyeen risteilijälaivueeseen. Alus partioi laivueen mukana Pohjanmerellä, kunnes tammikuussa 1917 tapahtunut konerikko pakotti aluksen siirtämisen telakalle. Alus palasi telakalta kesäkuun lopulla, ja 27. kesäkuuta se palasi laivueeseensa. Sodan lopun se partioi Pohjanmerellä sekä osallistui järjestettyihin harjoituksiin. Alus palasi Portsmouthiin 30. marraskuuta 1918 osallistumatta sodan aikana yhteenkään taisteluun.
Aluksen palvelus Euroopan vesillä päättyi 7. maaliskuuta 1919, kun se lähti Devonportista. Se saapui Suezin, Singaporen ja Darwinin kautta Sydneyyn 21. toukokuuta. Melbourne poistettiin palveluksesta 5. elokuuta, jonka jälkeen se makasi ankkurissa Sydneyssä. Alus palautettiin 14. huhtikuuta 1920 palvelukseen. Se partioi Australian vesillä sekä teki kaksi vierailua Uuteen-Seelantiin sekä Timorin ja Molukkien purjehduksen ennen kuin se poistettiin jälleen palveluksesta 29. syyskuuta 1924. Alus makasi Sydneyssä ankkurissa, kunnes se palautettiin 8. lokakuuta 1925 palvelukseen. Alus lähti 23. marraskuuta Sydneystä saapuen Portsmouthiin 30. maaliskuuta 1926 palaten Australiaan elokuussa.
Melbourne lähti 9. helmikuuta 1928 Sydneystä ja saapui 12. huhtikuuta Portsmouthiin, jossa se poistettiin palveluksesta 23. huhtikuuta. Alus myytiin joulukuussa romutettavaksi 25 000 punnalla Alloa Shipbuilding Companylle Rosythiin, missä se romutettiin vuotta myöhemmin.
Tuntematon sotilas (vuoden 2017 elokuva)
Tuntematon sotilas on vuonna 2017 ensi-iltansa saanut suomalainen sotaelokuva, jonka on ohjannut Aku Louhimies. Se pohjautuu Väinö Linnan samannimiseen romaaniin vuodelta 1954. Elokuva sijoittuu jatkosotaan, joka käytiin Suomen ja Neuvostoliiton välillä vuosina 1941–1944, ja seuraa suomalaista konekiväärikomppaniaa läpi sodan. Elokuvan pääosissa ovat Eero Aho, Johannes Holopainen, Jussi Vatanen, Aku Hirviniemi, Hannes Suominen, Paula Vesala, Samuli Vauramo, Joonas Saartamo, Arttu Kapulainen, Andrei Alén, Juho Milonoff ja Matti Ristinen.
Disneyn Välitunti
Disneyn Välitunti on Young Artist -palkinnolla palkittu yhdysvaltalainen piirrossarja, jonka suunnittelussa on ollut mukana Walt Disney Television Animation. Sarjaa tehtiin yhteensä kuusi tuotantokautta, jotka alun perin esitettiin vuosien 1997–2001 välisenä aikana. Sarjaa esitetään Disney Channelilla edelleenkin. Yhden jakson kesto on noin 22 minuuttia.
Tuntematon sotilas (vuoden 2017 elokuva)
Tuntematon sotilas sai ensi-iltansa elokuvateatterissa 27. lokakuuta 2017. Elokuva sai neljä Jussi-palkintoa parhaasta miespääosasta (Aho), leikkauksesta, maskeeraussuunnittelusta ja äänisuunnittelusta. Se oli ehdolla 11 palkintoon muun muassa parhaasta elokuvasta, ohjauksesta ja miessivuosasta (Hirviniemi ja Vatanen). Lisäksi se voitti yleisöpalkinnon Jussin. Helmikuussa 2018 siitä tuli ensimmäinen miljoonan katsojan rajan ylittänyt suomalainen elokuva lähes viiteenkymmeneen vuoteen.
Disneyn Välitunti
T.J.
'''Theodore Jasper "T.J." Detweiler''' on joukon johtohahmo, joka keksii yleensä kaikki suunnitelmat. Hänellä on punainen lippalakki, vihreä takki, valkoinen t-paita, siniset farkut ja ruskea tukka. Lippis on T.J:n tavaramerkki, josta hän luopui eräässä jaksossa rahapulan takia, kun koulussa oli hirviötarravillitys. Lippalakki on ollut myös avaruusmatkalla sukkulassa. T.J. on hauska ja suosittu lähes kaikkien lasten keskuudessa, vaikkakin hän joutuu jatkuvasti välituntivalvoja Finsterin ja rehtori Pricklyn puhutteluun.
Tuntematon sotilas (vuoden 2017 elokuva)
Esituotanto
Kolmatta Tuntematon sotilas -filmatisointia alettiin kaavailla jo 2000-vuosikymmenen lopulla. Louhimies ja Rantala saivat ensimmäisen käsikirjoitusversion valmiiksi kesällä 2009. Sen pohjalta hahmoteltiin pääpiirteittäinen kuvaussuunnitelma, jonka avulla saatiin ylimalkainen käsitys elokuvan kustannuksista. Vastoinkäymiset Louhimiehen yksityiselämässä viivästyttivät hanketta. Projekti kuitenkin eteni, ja se pidettiin edelleen salaisena. Louhimiehen mukaan hänen visionaan oli tehdä moderni versio klassikosta samaan tapaan kuin Macbethista tai Othellosta tehdään aina uusia versioita ja tuoda uudella elokuvalla alkuteos nykypäivän yleisölle ja nuoren sukupolvelle, jotka eivät juuri tunne romaania tai aikaisempia elokuvia. Hän on verrannut elokuvan käsikirjoitusta Veteen piirrettyyn viivaan, koska molemmissa alkuteoksen juonen osia on otettu elokuvaan valikoiden.
Disneyn Välitunti
Gretchen
Gretchen Prunella Grundler on luokan, ja myös koulun, älykkäin lapsi. Hänellä on punainen tukka, sininen mekko, silmälasit ja pisamia. Gretchenillä on apunaan Galileo-kämmentietokone, jolta hän saa tarvittaessa apua. Gretchen onkin ikäisekseen ainutlaatuisen viisas, ja hänen olisi ollut mahdollista päästä nerokkaiden lasten kouluun, mutta hän kieltäytyi kunniasta ystäviensä takia.
Tuntematon sotilas (vuoden 2017 elokuva)
Esituotanto
Tuntematon sotilas sai yksityistä rahoitusta Supercellin perustajilta. Heidän sijoituslupauksensa avasi tien muille rahoittajille. Sijoittajat eivät asettaneet ehtoja sisällön suhteen; pääasia oli itse tarina ja etenkin Louhimiehen tulkinta siitä. Kenties tärkein yksittäinen yhteistyötaho oli Puolustusvoimat ja yliluutnantti Tommi Kangasmaa, jonka ansiosta tuotantoryhmä sai käyttöönsä logistiikkaa ja alueita. Louhimies lähestyi suomalaisen elokuvan tavanomaisia rahoituskanavia vasta, kun sijoittajien määrä oli riittävän suuri. Tarvittiin yksi valtakunnallinen televisiokanava ennakko-osto-osuudellaan ja Suomen elokuvasäätiön tuotantotuki. Yleisradio ja Elokuvasäätiö kiinnostuivat hankkeesta. Elokuvasäätiö myönsi Elokuvaosakeyhtiö Suomi 2017 -tuotantoyhtiölle 30 000 euron suuruisen kehittämistuen, ja säätiön myöntämän apurahan myötä hankkeesta tuli julkinen syyskuussa 2014. Kehittämistukipäätöksessä elokuvasta käytettiin vielä nimeä Sotaelokuva. Tuotannon valmisteluun aikoinaan saatu tuki oli myös ollut julkinen, mutta lehdistö oli tuolloin jättänyt sen huomiotta. Tuotannon rahoitus oli kesken ennen määräajan umpeutumista kesäkuussa 2015, ja Louhimies oli jo varautunut jättämään hankkeen sikseen. Heinäkuussa rahoitus yllättäen varmistui ja Louhimies käynnisti tuotannon uudelleen. Tuntemattoman sotilaan kolmas filmatisointi todettiin tuotantoon valmiiksi loppukesästä 2015.
Disneyn Välitunti
Gus
Gustav Patton "Gus" Griswold on vaihtanut monta kertaa koulua, kunnes hän päätti jäädä Kolmannen kadun kouluun. Luonteelta hän on ujo. Hän on varastanut Kelsolta Bernie-purukumia, koska isommat luokkalaiset yllyttivät häntä. He lupasivat Gusin pääsevän "salaiselle purolle", mutta paikka oli pettymys ja Gus päätti tunnustaa tekonsa Kelsolle. Gusin isä on töissä armeijassa, eikä hän pidä poikansa ujoudesta. Gus on myös toiminut koulun pihan väliaikaisena kuninkaana Bobin jouduttua sairauslomalle (Gusista tuli hirmuhallitsija, jota vastaan kaikki nousivat kapinaan) ja tarhalapsi Hectorin "turvamiehenä". Gus oli myös entisissä kouluissaan pelätty polttopallomestari, jota kutsuttiin nimellä El Diablo (suom. paholainen). Hän lopetti kuitenkin polttopallon peluun heitettyään vahingossa viatonta pikkulasta niin, että kaatui maahan ja löi päänsä. El Diablo teki lyhyen paluun Lawsonin tehtyä saman virheen.
Tuntematon sotilas (vuoden 2017 elokuva)
Esituotanto
Yleisradiolle tuotettava televisiosarja lisäsi työmäärää, sillä jaksojen sisäisen dramaturgian piti olla kunnossa. Elokuvan suunniteltu budjetti oli yli seitsemän miljoonaa euroa, mikä tekee siitä yhden Suomen kaikkien aikojen mittavimmista elokuvahankkeista. Suomen elokuvasäätiö teki miljoonan euron tukivarauspäätöksen elokuvan tuotannolle.
Disneyn Välitunti
Spinelli
Ashley Funnicelo Spinelli on stereotyyppinen poikatyttö ja joukon kovis. Spinelli on amerikanitalialainen. Hän on vahva ja katsoo televisiosta paljon vapaapainia. Spinelli ei halua kertoa etunimeään, mutta sen paljastuttua hän joutui liittymään "Ashley-jengiin", jonka jäsenet tekivät kaikkea, mitä hän vihasi kuten mm. pitivät teekestejä. Spinelli pääsi lopulta pois jengistä ystäviensä ansiosta. Spinellin suurin vihamies lienee koulun kantelija Randall, jota tämä meinaa rökittää monessa jaksossa. Kaikesta kovanaamaisuudestaan huolimatta Spinellistä löytyy myös taiteilijasielu: hän piirsi liiduilla koko koulunpihan asfaltin peittäneen kuvan koulusta ja ystävistään (piirros tuhoutui kuitenkin ennen kuin se ehdittiin laminoida). Lisäksi hän on innostunut sotakirjoista. Spinellistä löytyy myös kaunis puoli, sillä hän on voittanut kauneuskilpailun.
Tuntematon sotilas (vuoden 2017 elokuva)
Tuotanto
Elokuvan kuvaukset aloitettiin 6. kesäkuuta 2016 Kymenlaaksossa, ja ne kestivät yhteensä 80 päivää. Kuvauksia tehtiin eri puolilla Suomea, muun muassa Suomenlinnassa ja Pohjois-Karjalassa, ja taistelukohtaukset kuvattiin pääasiassa Karjalan prikaatin ampumaharjoitusalueella Vekaranjärvellä. Talvikohtaukset oli alun perin tarkoitus kuvata Karjalan prikaatin mailla, mutta lumettoman sään takia ne kuvattiin Kuhmossa. Alun perin yli 14 000 ihmistä ilmoittautui mukaan vapaaehtoisiksi avustajiksi, joista kuvauksia varten otettiin mukaan yli 3 000. Kun kuvauspäiviä oli kulunut 72, 120-henkinen tuotantoryhmä oli saanut kuvattua 458 tuntia materiaalia. Viimeiset kuvaukset tehtiin helmikuussa 2017.
Disneyn Välitunti
Mikey
Michael "Mikey" Blumberg on ylipainoinen poika, joka on hyvä runoilemaan ja laulamaan. Hän harrastaa myös balettia. Hän yrittää löytää jokaisesta asiasta herkän puolen eikä kehtaa sanoa "ei", vaikka häntä kohdeltaisiinkin väärin. Mikey on aina erittäin kiltti ja perso kaikenlaiselle ruoalle.
Tuntematon sotilas (vuoden 2017 elokuva)
Tuotanto
Kuvauksissa heinäkuun lopulla 2016 Vekaranjärvellä avustajana toiminut 58-vuotias mies loukkaantui jäätyään hevoskärryjen alle. Hän kuoli vammoihinsa elokuussa.
Elokuvasta julkaistiin ensimmäinen traileri 1. kesäkuuta 2017.
Disneyn Välitunti
Vince
Vincent Pierre "Vince" LaSalle on hyvä urheilija. Hän on afroamerikkalainen, hyvä kori- ja salkopallossa sekä heitä, potkaise ja tykitä -pelissä, jossa yhdistyvät baseball ja eurooppalainen jalkapallo. Hänen pahin kilpailijansa on viidesluokkalainen Lawson. Vincen isoveli Chad käy kahdeksatta luokkaa. Chad on nörtti, joka mm. kuuluu shakkikerhoon. Hän oli kuitenkin käydessään vielä Kolmannen kadun koulua eräänlainen "julkkis", jota pidettiin suosittuna.
Tuntematon sotilas (vuoden 2017 elokuva)
Julkaisut
Tuntematon sotilas sai maailmanensi-iltansa 12. lokakuuta 2017 kutsuvierasnäytöksessä Helsingin Tennispalatsissa. Teatteriensi-ilta oli koko Suomessa 27. lokakuuta 2017. Suomen lisäksi Tuntematon sotilas tuli ensi-iltaan myös muissa Pohjoismaissa. Virossa se sai ensi-iltansa Tallinnan Pimeiden öiden elokuvafestivaalilla 23. marraskuuta. Ruotsissa elokuva esitettiin sadassa teatterissa 6. joulukuuta 2017.
Tuntematon sotilas julkaistiin 26. maaliskuuta 2018 Blu-ray- ja DVD-tallenteina. Blu-ray-tallenteella on myös elokuvan kansainvälinen versio. Se on ensimmäinen suomalainen Blu-ray-julkaisu, jolla on Dolby Atmos 7.1 -ääniraita. Tuntematonta sotilasta myytiin heti ilmestyessään yli 60 000 kappaletta, ja se rikkoi platinarajan huhtikuun puolessa välissä. Joulukuuhun 2018 mennessä elokuvan yhteenlaskettu Blu-ray- ja DVD-myynti oli ylittänyt 100 000 kappaleen rajan.
Tuntemattoman sotilaan Yhdysvaltain ja Kanadan oikeudet myytiin vuonna 2018 yhdysvaltalaiselle Kino Lorberille, ja elokuva Unknown Soldier tuli katsottavaksi sen suoratoistopalvelussa Suomen 101. itsenäisyyspäivänä 6. joulukuuta 2018. Lisäksi elokuva julkaistiin DVD:llä 12. maaliskuuta 2019.
Disneyn Välitunti
Ashleyt
Ashleyt ovat myös neljännellä luokalla, ja T.J:n, Spinellin, Gusin, Gretchenin, Vincen ja Mikeyn mielestä ärsyttäviä. Ashley A. on ryhmän johtaja. Hänellä on vaaleat hiukset ja hän käyttää vaaleanpunaisia vaatteita. Ashley B:llä on mustat kiharat ja keltaiset vaatteet. Ashley K:lla ja Ashley T:lla on molemmilla ruskeat hiukset, mutta Ashley K:lla on sininen mekko. Kerran Ashleyt saivat tietää, että Spinellin oikea nimi on Ashley, joten he ottivat tämän mukaansa kutsuen häntä Ashley S:ksi, mistä Spinelli ei pitänyt yhtään.
Tuntematon sotilas (vuoden 2017 elokuva)
Katsojaluvut
Tuntematon sotilas keräsi avausviikonloppunaan Suomessa 121 827 katsojaa. Se on Suomen historian paras kotimaisen elokuvan avaustulos, ja se ohitti elokuvien Matti (2006), Luokkakokous (2015) ja Luokkakokous 2 – Polttarit (2016) avaustulokset. Vain kaksi elokuvaa on avannut Suomessa isommin: 007 Spectre (2015) ja Star Wars: The Force Awakens (2015).
Toisella esitysviikollaan elokuvasta tuli vuoden 2017 katsotuin elokuva Suomessa. 5. marraskuuta mennessä sen oli nähnyt 364 468 katsojaa. Kolmannella esitysviikollaan elokuva rikkoi puolen miljoonan katsojan rajan 521 076 katsojallaan.
Disneyn Välitunti
Randall
Randall Wheems on välituntivalvoja Finsterin luotettavin apuri ja tämän oikea käsi. Randall raportoi kaikki mahdolliset rikkomukset Finsterille ja onkin tämän vuoksi pahasti muiden syrjimä. Hän pääsi kerran suosioon stand up -taitojensa avulla, ja kerran käytännössä hallitsemaan koko koulunpihaa saatuaan luvan kuningas Bobista, kun tämä joutui pitämään tyttöjen vaatteita päällään. Randall on kuitenkin aina palannut takaisin epäsuosituksi.
Suomalaiset äänet
Lisäksi: Ossi Ahlapuro, Jutta Annala, Fanny Heinonen, Antti Jaakola, Titta Jokinen, Jenni Laakso, Mari Laari, Elise Langenoja, Sari Moilanen, Juha Paananen, Peter Pihlström, Velimatti Ranta, Ulla Renko, Pasi Ruohonen, Jenni Sivonen, Minna Tasanto, Pauli Virta, Sebastian Wennström, Max Wiberg
Tuntematon sotilas (vuoden 2017 elokuva)
Katsojaluvut
Ruotsissa elokuva saavutti suuren suosion ja nousi kaikkien aikojen kolmanneksi katsotuimmaksi suomalaiseksi elokuvaksi. Sen oli nähnyt tammikuun 2018 puoliväliin mennessä nähnyt yli 50 000 katsojaa, ja ensi-iltaviikonloppuna sen näki 25 000 katsojaa.
Arvostelut
Helsingin Sanomien Juho Typpö antoi elokuvalle kaksi tähteä viidestä. Typön mukaan elokuva ei osaa perustella olemassaoloaan eikä ole tarpeeksi rohkea. Elokuvassa ei oteta tarpeeksi kantaa Suomessa nousussa olevaa äärioikeistolaisuutta vastaan, se on ”tavanomaista suomalaisen elokuvan mieskuvausta” sekä ”turvallinen, riskitön ja kaikkia miellyttämään pyrkivä Suomi 100 -juhlakuvaelma”.
Televisiosarja
Elokuvan pohjalta tehtiin viisiosainen televisiosarja, jonka ensimmäinen jakso esitettiin Yle TV1:ssä 30. joulukuuta 2018. Kaikki jaksot julkaistiin samaan aikaan Yle Areena -suoratoistopalvelussa. TV-sarjassa on 1,5 tuntia ylimääräistä materiaalia, jota ei nähty elokuvaversiossa.
Aatu Itkonen
Aatu Itkonen (s. 2001) on suomalainen taikuri, juontaja, puhuja ja malli. Hän on kotoisin Kouvolasta, mutta asuu Tampereella. Itkonen tunnetaan parhaiten osallistumisestaan Talent Suomen seitsemännelle tuotantokaudelle yhdessä mentalisti Jari Hynysen kanssa. He kuitenkin putosivat ohjelmasta toisessa semifinaalissa.
Itkonen on myös ollut juontamassa useita televisio-ohjelmia. Hän aloitti taikurin uransa jo 13-vuotiaana lapsuuden kotikaupungissaan Kouvolassa.
John G. Downey
John Gately Downey (24. kesäkuuta 1827 – 1. maaliskuuta 1894) oli irlantilaissyntyinen yhdysvaltalainen demokraattisen puolueen poliitikko, joka toimi Kalifornian osavaltion kuvernöörinä vuosina 1860–1862. Hän oli osavaltion historian ainoa ulkomaalaissyntyinen kuvernööri ennen Arnold Schwarzeneggerin valintaa vuonna 2003.
Downey muutti perheineen Yhdysvaltoihin vuonna 1842. Hän asettui Marylandiin ja hoiti erilaisia töitä eri puolilla liittovaltiota ennen saapumistaan Kaliforniaan vuoteen 1849 mennessä. Hän aloitti Los Angelesissa menestyksekkään uran liikemiehenä. Hän istui Kalifornian kongressin alahuoneen jäsenenä 1856–1857 ja sai vuonna 1859 nimityksen varakuvernööriksi.
Senaikainen kuvernööri Milton Latham erosi virastaan täyttääkseen kaksintaistelussa surmatun David C. Broderickin tyhjäksi jättämän paikan Yhdysvaltain senaatista. Varakuvernööri John G. Downey aloitti Kalifornian kuvernöörinä 14. tammikuuta 1860.
Malibu-jengi
Malibu-jengi (Malibu’s Most Wanted) on yhdysvaltalainen komediaelokuva vuodelta 2003. Se kertoo Kalifornian kuvernööriksi pyrkivästä Bill Gluckmanista (Ryan O'Neal) ja hänen rap-uraa aloittelevasta pojastaan Bradley ”B-Rad” Gluckmanista (Jamie Kennedy).
Näyttelijät
Lähde:
Pirkanmaan ammattikorkeakoulu
Pirkanmaan ammattikorkeakoulu (PIRAMK) oli maakunnallinen ammattikorkeakoulu, jonka pääpaikka oli Tampereella. Henkilökuntaa korkeakoulussa oli viimeisenä toimivuonna noin 400. Pirkanmaan ammattikorkeakoulu ja Tampereen ammattikorkeakoulu yhdistyivät yhdeksi oppilaitokseksi 1. tammikuuta 2010.
Kisakallion Urheiluopisto
400px|pienoiskuva|oikea|Kisakallion urheiluopisto marraskuussa 2017 Kisakallion Urheiluopisto (ent. Liikuntaopisto Kisakallio) on vuonna 1949 perustettu Lohjan Karnaisten kylässä sijaitseva urheiluopisto. Sen strategiset päälajit ovat koripallo, melonta, soutu, rytminen voimistelu ja joukkuevoimistelu, joille se toimii valtakunnallisena valmennuskeskuksena.
Valmennuskeskuksen ydinosaamista on yleismotoristen taitojen kokonaisvaltainen ja monipuolinen kehittäminen yli lajirajojen. Kisakalliossa harjoittelevat ja leireilevät ympärivuotisesti myös mm. melojat, soutajat, telinevoimistelijat, jalkapalloilijat, lentopalloilijat, koripalloilijat, salibandynpelaajat, taitoluistelijat, muodostelmaluistelijat, curlingpelaajat, ampujat, suunnistajat, taekwondoinit, tanssijat, jääkiekkoilijat ja ringetenpelaajat. Kisakalliossa järjestetään myös paljon erilaisia liikuntaleirejä eri ikäisille.
Kisakalliolla on erilaisia tiloja ja palveluita urheiluseuroille, yrityksille ja kouluille. Opiston alueella on palloiluhalli (uudistettu 2013 parkettilattia n. 1 000 m2), harjoitushalli (valmistunut 2011, noin 1000 neliön taraflex-pintainen), 4 kentän tennishalli (valmistunut 2011), ympärivuotisesti vihreä tekonurmi jalkapallokenttä (valmistunut 2008, koko 55 × 95 m), taitosali (=rytmisen voimistelun olympia-alusta eli kanveesi valmistunut 2009), jäähalli (2002), pienpelistadion, peilisali, kuntosali, ulkotenniskenttä, curling-rata, frisbeegolfrata ja telinevoimistelutila. Urheiluopisto sijaitsee Lohjanjärven rannalla, mikä tarjoaa kesällä melonta- ja soutumahdollisuudet sekä talvella mm. retkiluisteluradan.
Majoituskapasiteettiä opistolta löytyy 700 hengelle. Katajarinne 1&2 (2008) -huoneistohotellissa on 40 huonetta (2-5 hlöä per huone), Katajarinne 3&4:ssa (2011) on 32 huonetta, ja Campus (2003) majoittaa 60 henkeä. Koivupiha ja Rantarinne ovat valmistuneet 70-luvulla, mutta tilat on remontoitu 2009. Lisäksi opistolla on 2011 valmistuneita edustusvilloja.
Historia
Suomen Naisten Liikuntakasvatusliitto perusti Kisakallion vuonna 1949 nimellä Liikuntaopisto tuolloin Sipooseen kuuluneeseen Karhusaareen. Tuolloin toiminta käsitti naisvoimistelukursseja ja naisvoimistelun ohjaajien kouluttamista. Vuonna 1954 Kisakallion omistajaksi tuli Kisakallio-säätiö, kun opisto haluttiin eriyttää SNLL:stä, jotta sen oli mahdollista saada harkinnanvaraista valtionapua.
Kun Kisakalliosta vuonna 1965 tuli lakisääteistä valtionapua saava urheiluopisto, vaihtui nimi Kisakallion urheiluopistoksi. Opisto päätettiin myös siirtää parempiin tiloihin, joissa voitaisiin toimia monipuolisemmin. Paikaksi valittiin Lohjan maalaiskunnan Karnaisten kylä, jonne Kisakallio muutti 3. marraskuuta 1966. Maa-aluetta oli nyt kolmen hehtaarin sijasta 24, ja uudet tilat olivat huomattavasti aikaisempia suuremmat.
Vuonna 1979 Kisakalliosäätiö ja SVUL sopivat yhteistyöstä, jonka puitteissa SVUL valitsi jäsenet Kisakalliosäätiön valtuuskuntaan. Sopimuksen myötä Kisakallion toiminta avautui miehille ja pojille, ja opistoon saatiin ensimmäinen miesopettaja. Myös opiston hallintoon tuli ensimmäistä kertaa miehiä.
Vuonna 1993 Kisakallio sai luvan järjestää ammatillista koulutusta, jonka tavoitteena on liikunnanohjauksen perustutkinto. Näin Kisakalliosta tuli ammatillinen oppilaitos.
Kun SVUL:n keskusjärjestöasema päättyi, Kisakalliosäätiön sääntöjä muutettiin vuonna 1994 siten, että säätiön valtuuskunnan muodostaa yksin SNLL.
Opistoa laajennettiin huomattavasti 1983 ja 1984 muun muassa päärakennusta kunnostamalla ja laajentamalla. Vuonna 2007 opiston lämmitysjärjestelmäksi valittiin maalämpö. Opiston tilat ja urheiluhallit saavat lämpönsä viereisestä Maikkalanselästä.
Koulutustarjonta
400px|pienoiskuva|Kansainvälinen valmentajaseminaari Kisakalliossa 15.-17.11.2017 Kisakalliossa voi suorittaa liikuntaneuvojan perustutkinnon ja liikunnanohjauksen peruskurssin. Lisäksi Kisakalliossa voi opiskella liikunnan ammattitutkinnon (aikuisliikunnan suuntautumisala) ja valmentajan ammattitutkinnon, kuntotestaajan täydennyskoulutuksen sekä jääkiekkohuoltajan täydennyskoulutuksen. Kisakalliossa voi opiskella myös liikuntaneuvojan tutkinnon oppisopimuksella.
Susi Training Center
Kisakallion urheiluopisto ja Suomen Koripalloliitto tekivät joulukuussa 2013 strategisen kumppanuussopimuksen, jonka mukaan Kisakalliosta tuli Koripalloliiton harjoitus- ja valmennuskeskus. Kesästä 2014 alkaen otettiin käyttöön vanhan tennishallin paikalle tehty Susi Training Center, johon Kisakallio sijoitti noin 2,3 miljoonaa euroa. Koripalloliitto on keskittänyt Susi Training Centeriin maajoukkuetoimintansa ja valmentajakoulutuksensa soveltuvin osin. Koripallon harjoitusolosuhteet parantuivat Suomessa harjoituskeskuksen perustamisen myötä merkittävästi, ja se oli ensimmäinen paikka Suomessa, jossa erityisesti koripallon harjoitustarpeet huomioitiin.
Susi Training Center on noin 3 000 neliömetrin kokoinen. Se käsittää väliverholla jaettavat kaksi täysimittaista koripallokenttää, jotka voi yhdistää kansainvälisen tason pelikentäksi FIBA-sertifioidulla parketilla. Susi Training Centerin lisäksi Kisakallio remontoi päärakennuksensa palloiluhallin huippukoripallon vaatimukset täyttäväksi, rakennuskompleksin kolmanneksi koripallokentäksi. Kenttien lisäksi Susi Training Centerissä on oheisharjoitustilat (40×20-metrinen monitoimikenttä, juoksurata testaus- ja oheisharjoituksiin sekä voimaharjoittelualue), huoltohuoneet ja varastotilat. Harjoituksista on mahdollisuus antaa välitöntä videoitua palautetta. Koripalloilijoille hankittiin erikoispitkiä sänkyjä, ja myös Kisakallion muut tilat ovat koripalloilijoiden hyödynnettävissä.
Aiheesta muualla
60.32028°N, 24.04444°W
Pappilanniemi (Hattula)
Pappilanniemi on alue Hattulassa. Pappilanniemessä ei ole kouluja eikä paljoa muitakaan palveluja. Entinen sairaalakiinteistö on kunnan käytössä.
36 (luku)
36 (kolmekymmentäkuusi) on luonnollinen luku, jota edeltää luku 35 ja seuraa luku 37.
Ruskotiirat
Ruskotiirat (Anous) on tiirojen heimoon kuuluva rantalintusuku. Ruskotiirojen sukuun kuuluu BirdLifen mukaan kolme lajia.
Steradiaani
Geometrisesti avaruuskulman suuruus steradiaaneina ilmoitettuna on yhtä suuri kuin avaruuskulman määrittelevän kartion pallomaisen pohjan pinta-ala pallon säteen ollessa 1.
Avaruuskulman laskeminen:
ω=A/r^2, A=2πrh,  h=
h =pallosegmentin korkeus, α =kulma asteina, r =säde
Jos r =1, ω=2π
Vierustunturi
Vierustunturi sijaitsee Peniötunturilta noin 10 km kaakkoon Posion kunnan puolella Jumisko. Peniötunturin pohjoispuolella muutamien kilometrien etäisyydellä on hieman matalampia vaaroja. Vierustunturin eteläpuolella on lähes yhtä korkea Vierusvaara. Vierustunturin huipulla on Ylen masto.
Korkeusolosuhteet
Korkeus merenpinnasta on 350 - 400 m ja ympäristöstä 100 – 150 m. Kilometrin matkalla nousua on enimmillään noin 150 metriä.
Maasto, kasvillisuus, rakentamisolosuhteet
Vierustunturi on kärsinyt salaman sytyttämästä metsäpalosta kesäkuussa vuonna 1979. Uutta metsää on rinteeseen kasvanut. Lakialue on paljas.
Aydın Örs
Aydın Örs (s. 1946 Ankara) on turkkilainen kilpauransa päättänyt koripallovalmentaja ja koripalloilija. Örs valmensi turkkilaisia seurajoukkueita ja johti Turkin miesten maajoukkueen EM-hopealle vuonna 2001.
Elämä ja urheilu-ura
Pelaajana Örs edusti Turkin miesten maajoukkuetta 35 ottelussa. Hän kuului Turkin kokoonpanoon vuoden 1973 EM-kilpailuissa.
Valmennusurallaan Örs toimi turkkilaisten Anadolu Efes SK ja Fenerbahçe päävalmentajana. Efesissä hän voitti Turkin mestaruuden vuosina 1992, 1993, 1994, 1996 ja 1997, Turkin cup-mestaruuden vuosina 1994, 1996, 1997 ja 1998 sekä Korać cupin mestaruuden vuonna 1996. Fenerbahçen Örs valmensi Turkin mestaruuteen vuonna 2007.
Örs valmensi myös Turkin miesten maajoukkuetta, joka osallistui hänen aikanaan vuoden 2002 MM-kilpailuihin sekä vuosien 2001 ja 2003 EM-kilpailuihin. Vuoden 2001 koti-EM-kilpailuista Turkki saavutti hopeaa.
Stefan Wackerbauer
thumb|200px|Wackerbauer vuonna 2012 Stefan Wackerbauer (s. 2. marraskuuta 1995 Gundihausen) on saksalainen autourheilija.
Wackerbauer aloitti uransa seitsenvuotiaana kartingissa. Vuonna 2010 hän siirtyi pikkuformuloihin Formula BMW -luokkaan, jonka mestaruuden hän voitti toisella kaudellaan. Kaudella 2012 Wackerbauer ajoi täyden sarjan Eurocup Formula Renaultissa, sijoittuen kahdeksanneksi. Seuraavalla kaudella hän ajoi ainoastaan kaksi ensimmäistä kisaviikonloppua.
Vuonna 2014 Wackerbauer siirtyi koppiautoihin ADAC GT Masters -sarjaan, ja jatkoi C. Abt Racing -tallissa kaudella 2015.
Wackerbauer kuului Red Bull Junior Teamiin vuonna 2012.
Tiroli
Tiroli on Itävallan osavaltio Alpeilla. Sen pääkaupunki on Innsbruck. Osavaltion pinta-ala on 12 640 km² ja sen väkiluku 728 826 (vuonna 2015). Tiroli on myös laajempi historiallinen alue, joka oli keskiajalta lähtien vuosisatojen ajan yhtenäinen kreivikunta, mutta on nykyisin jaettu Itävallan ja Italian kesken. Italiaan kuuluvan osan nimi on Etelä-Tiroli.
Tiroli rajautuu pohjoisessa Saksaan ja etelässä Italiaan sekä Sveitsin Graubündenin kantoniin. Naapuriosavaltiot ovat idässä Salzburg ja Kärnten sekä lännessä Vorarlberg.
Thapsakos
Thapsakos oli muinainen kaupunki jonka kohdalla sijaitsi kahluupaikka Eufrat-joen yli. Thapsakos sijaitsi luultavasti nykyisen Syyrian alueella, mutta sen tarkkaa paikkaa ei tiedetä.
Tiroli
Tirolin osavaltio on jaettu kahdeksaan piiriin ja Innsbruckin Statutarstadtiin. Piirit ovat Landeck, Reutte, Imst, Innsbruck-Land, Schwaz, Kufstein, Kitzbühel ja Itä-Tirolissa muusta osavaltiosta erillään oleva Lienz. Osavaltion kuvernööri on Günther Platter (ÖVP).
Thapsakos
Kaupunki mainitaan muun muassa Ksenofonin Kyyroksen sotaretkessä ja Arrianoksen Aleksanteri Suurta käsittelevässä teoksessa. Strabon kertoo Geografikassaan että kaupungin kohdalla oli Efuratin ylittävä silta. Plinius vanhempi kertoo että kaupungin nimi vaihtui myöhemmin Amfipoliiksi.
Tiroli
Tirolin alueen tärkein elinkeino on matkailu. Itävaltalaiset Kitzbühelin ja Sankt Antonin hiihtokeskukset ovat lasketteluturistien suosiossa. Itävallan puolella korkein vuorenhuippu on Großglockner (3 798 m), mutta Italian puolella Etelä-Tirolissa sijaitseva Ortler on vielä korkeampi (3 905 m).
Historia
thumb|Tiroli vuoden 1918 jälkeen. Etelä-Tiroli (tummennettu) ja kuvasta puuttuva nykyinen Trenton maakunta ovat nykyään osa Italiaa ja muodostavat yhdessä Trentino-Etelä-Tirolin autonomisen hallintoalueen.
Ennen ajanlaskun alkua Tirolia hallitsivat illyyrialaiset ja roomalaiset. Kansainvaellukset toivat alueelle itägootit. Keskiajalla pääosa Tirolista kuului Baijerin herttuakuntaan. Habsburgit perivät Tirolin 1363.
Habsburgien ajalta lähtien Tirolin alue oli vuoteen 1805 saakka yhtenäinen Tirolin kreivikunta, joka kuului ensin Pyhään saksalais-roomalaiseen keisarikuntaan ja sen jälkeen Itävaltaan. Vuonna 1805 Itävalta menetti Tirolin Napoleonin sotien tuloksena Pressburgin rauhassa lyhyeksi aikaa Baijerin kuningaskunnalle, mutta sai sen takaisin vuoden 1814 Wienin kongressissa. Alue kuului ensimmäiseen maailmansotaan asti Itävalta-Unkariin.
Maailmansodan päätyttyä Saint-Germainin rauhansopimuksessa 1919 kreivikunnan eteläinen osa erotettiin Italialle Bolzanon eli Etelä-Tirolin maakunnaksi, jossa se muodostaa nykyisin italiankielisen Trenton maakunnan kanssa autonomisen Trentino-Etelä-Tirolin hallintoalueen. Pohjoinen ja itäinen osa Tirolista jäivät osaksi Itävaltaa, ja niistä muodostettu Tirolin osavaltio on yksi Itävallan yhdeksästä osavaltiosta.
Vuonna 1991 jäätiköltä Ötztalin läheltä aivan rajan Italian puolelta löydettiin muumioitunut ruumis 3300-luvulta eaa., jolle annettiin nimi Ötzi.
Empoli FC
Empoli FC on italialainen jalkapalloseura, joka on kotoisin Empolin kaupungista Toscanasta. Seura on perustettu vuonna 1920, vaikkakin se pelasi ensimmäisen virallisen ottelunsa vasta seuraavana vuonna.
Empoli FC on pelannut historiansa aikana ainoastaan yhdeksän kautta korkeimmalla sarjatasolla. Ensimmäisen kerran se nousi Serie A:han vuonna 1986. Kahden pääsarjakauden jälkeen se putosi alemmaksi ja vietti 1990-luvun alun Serie B:ssä ja Serie C:ssä. Luciano Spallettin johdolla seura nousi Serie A:han vuonna 1997 kahden kauden ajaksi. "Hissiseurana" se on esiintynyt senkin jälkeen. Vuonna 2002 se nousi Serie A:han, mutta jälleen vain kahdeksi kaudeksi. Seuraava paluu pääsarjaan tapahtui jo vuoden jälkeen kaudeksi 2005–2006, ja tällä kertaa pääsarjarupeama kesti kolme kautta, kunnes kaudella 2007–2008 seura sijoittui Serie A:ssa 18:nneksi ja putosi sarjasta.
Jatkoaika (täsmennyssivu)
Jatkoaika voi tarkoittaa seuraavia:
Haaga Instituutin ammattikorkeakoulu
Haaga Instituutin ammattikorkeakoulu oli yksityinen, palvelualoihin erikoistunut ammattikorkeakoulu, joka sijaitsi Helsingissä. Se perustettiin aiempien oppilaitosten, esimerkiksi Hotelli- ja ravintolaopiston, pohjalta vuonna 1991. 1. tammikuuta 2007 Haaga Instituutin ammattikorkeakoulu lakkasi toimintansa, kun se yhdistyi Helsingin Liiketalouden ammattikorkeakoulun (Helia) kanssa Haaga-Helia ammattikorkeakouluksi. Uudessa oppilaitoksessa on noin 10 000 opiskelijaa ja noin 600 henkilökunnan jäsentä.
Ari Laine
Laine tunnetaan parhaiten Aaretti-rengin osasta Valentin Vaalan elokuvassa Siltalan pehtoori vuodelta 1953 sekä Mauno Kypenäisen osasta elokuvassa Putkinotko (1954). Hänen ainoa pääroolinsa oli Taneli Taivainen hupailussa Laivaston monnit maissa (1954).
Ari Laine loi pitkän uran myös televisio-ohjaajana. Hän kuului Helsingin Ympäristöteatterin perustajajäseniin.
Toll Shipping
Toll Shipping on australialainen laivayhtiö. Yritys on osa Toll Groupia, joka on muun muassa yksi Aasian alueen johtavista logistiikkapalveluiden tuottajista. Toll Shipping liikennöi Australiassa Melbournen ja Tasmaniassa sijaitsevan Burnien välillä. Toll Shippingillä on kaksi ro-ro-alusta, M/S Tasmanian Achiever ja M/S Victorian Reliance, jotka liikennöivät kahteen suuntaan kuudesti viikossa. Melbournessa yhtiö käyttää Webb Dockin terminaalia ja Burniessa McGaw Wharfin terminaalin.
Toll Shipping muodostui 1. marraskuuta 2002, kun Toll Group osti Brambles Shippingin liiketoiminnan. Brambles Shipping perustettiin vuonna 1984 ja aloitti liikennöinnin Melbournen ja Burnien välillä vuonna 1985.
thumb|230px|M/S Tasmanian Achiever Melbournessa.
Leland Stanford
thumb|Leland Stanford vuonna 1890 Amasa Leland Stanford (9. maaliskuuta 1824 – 21. kesäkuuta 1893) oli yhdysvaltalainen liikemies, joka toimi myös Kalifornian kahdeksantena kuvernöörinä vuosina 1862–1863 sekä liittovaltion senaattorina Kaliforniasta vuosina 1885–1893. Lisäksi hän oli mm. Southern Pacific Railroadin pitkäaikainen johtaja ja perusti Stanfordin yliopiston. Hänellä oli vaimonsa Jane Elizabeth Lathropin kanssa yksi lapsi, 15-vuotiaana sairauteen kuollut poika Leland Jr.
Pontica
Pontica oli Rooman valtakunnan diokeesi, joka käsitti osan Vähästä-Aasiasta ja Kaukasiasta. Se sai nimensä Pontoksen (lat. Pontus) alueesta.
Diokeesi perustettiin keisari Diocletianuksen noin vuonna 293 tekemän uudistuksen aikoihin, ja se oli näin yksi alkuperäisestä 12 diokeesista. Se kuului Oriensin prefektuuriin. Rooman valtakunnan jaon jälkeen vuodesta 395 diokeesi oli osa Itä-Roomaa.
Provinssit
Diokeesi jakaantui seuraaviin provinsseihin (kaikkien muutosten tarkkaa ajoitusta ei tunneta):
Selitykset:
Little Walter
Little Walter (oik. Marion Walter Jacobs, 1. toukokuuta 1930 Marksville, Louisiana – 15. helmikuuta 1968 Chicago, Illinois) oli blueslaulaja, -kitaristi ja -huuliharpisti. Häntä pidetään usein kaikkien aikojen vaikutusvaltaisimpana huuliharpun soittajana. Hän kehitti uudenlaisen huuliharppusoundin vahvistinta hyväksikäyttäen, ja nousi 1950-luvulla R&B-levylistojen kärkisijoille lukuisilla singleillään.
Varhaiset vaiheet
Walter Jacobs syntyi Louisianan Marksvillessä. Hän lopetti koulun 12-vuotiaana ja lähti pois Lousianasta maata kierteleväksi sekatyöläiseksi. Samalla hän opetteli muusikontaitoja ja tutustui muihin muusikoihin, esimerkiksi Big Bill Broonzyyn ja Sonny Boy Williamsoniin (Aleck Miller). Chicagoon Jacobs saapui vuonna 1945, ja siellä hän tutustui paikalliseen musiikkielämään. Hän löysi työtä välillä kitaristina, mutta sai enemmän huomiota huuliharpun soittotaidoistaan.
Väsyttyään kovaäänisiin sähkökitaristeihin, jotka hukuttivat huuliharpun äänen alleen, Jacobs alkoi itsekin käyttää vahvistinta. Hän piti huuliharppua soittaessaan kädessään pientä vahvistimeen kytkettyä mikrofonia. Näin soittimen volyymitaso ei ollut enää ongelma. Aiemmin huuliharpistit Sonny Boy Williamson (John Lee Curtis) sekä Snooky Pryor olivat tehneet samoin, mutta näistä poiketen Little Walter hyödynsi vahvistinta pelkän äänenvoimakkuuden lisäämisen sijasta myös erilaisten äänenvärien ja efektien luomiseen. Omana aikanaan Walterin soitto yhdistettiinkin moderniin, uuteen blues-musiikkiin, mitä korosti se, että hänen ohjelmistoonsa kuului lähinnä uusia kappaleita siinä missä muut artistit esittivät paljon standardeiksi muodostuneita klassikoita.
Menestyksen ajat
Little Walterin ensimmäiset levytykset omalla nimellä tehtiin vuonna 1947 pienelle Ora-Nelle-merkille Chicagossa. Vuonna 1948 Little Walter ryhtyi työskentelemään Muddy Watersin kanssa, ja vuonna 1950 hän levytti jo Chess-yhtiölle Muddyn taustamiehenä. Tuona aikana Little Walter toimi myös taustakitaristina Parkway-merkin julkaisuilla sekä joillakin Muddy Watersin varhaisilla levytyksillä.
Vuonna 1952 Little Walter levytti omalla nimellän Chessin alaisuudessa toimineelle Checker Records -merkille. Heti ensimmäinen levytetty single, "Juke", nousi Billboardin R&B-levylistan ykköspaikalle peräti kahdeksaksi viikoksi. Kappale oli instrumentaali, jossa Little Walter esitteli uutta huuliharppusoundiaan, ja se teki suuren vaikutuksen yleisöön, joka ei ollut kuullut ennen mitään vastaavaa.
Vuosien 1952 ja 1958 välillä Little Walter levytti yhteensä 14 R&B-listan kärkikymmenikköön noussutta singleä. "Juken" lisäksi listaykköseksi nousi Willie Dixonin säveltämä "My Babe" (1955). Useimmat kappaleista olivat joko Little Walterin tai Dixonin sävellyksiä. Muita tunnettuja kappaleita ovat esimerkiksi "Mean Old World", "Mellow Down Easy", "Boom, Boom, Out Goes the Light", "Confessin' the Blues" sekä John Mayallin vuonna 1966 coveroima "It Ain't Right".
1960-luku ja uran loppu
Little Walter kärsi alkoholismista ja joutui usein vaikeuksiin persoonallisuutensa vuoksi. Nämä seikat johtivat hänen maineensa ja taloudellisen tilanteen heikkenemiseen 1960-luvun alussa. Walter teki kuitenkin kaksi Euroopan-kiertuetta vuosina 1964 ja 1967. Pari kuukautta vuoden 1967 Euroopan-kiertueen jälkeen hän kuoli pahoinpitelyn uhrina 15. helmikuuta 1968.
Zbigniew Preisner
thumb|right|150px|Zbigniew Preisner. Zbigniew Preisner (alk. Zbigniew Antoni Kowalski; s. 20. toukokuuta 1955 Bielsko-Biała) on puolalainen säveltäjä. Hänet tunnetaan varsinkin elokuvamusiikistaan, jota hän on tehnyt Krzysztof Kieślowskin, Agnieszka Hollandin ja useiden muiden ohjaajien teoksiin.
Preisner on säveltänyt myös muuta musiikkia, kuten 10 helppoa pianokappaletta, jotka levytti vuonna 2000 albumina pianisti Leszek Możdżer.
Feliks Jarocki
pienoiskuva|Feliks Jarocki Feliks Paweł Jarocki (14. tammikuuta 1790 Pacanowie–25. maaliskuuta 1865 Varsova) oli puolalainen Varsovan yliopiston eläintieteen professori.
Jarocki organisoi ja hoiti Varsovan yliopiston eläintieteellistä kabinettia 1819–1862. Kabinetin kokoelma perustui paroni Sylwiusz Minckwitzin 20 000:n näytteen kokoelmaan. Jarocki kasvatti kokoelmaa ostoin ja tieteellisillä tutkimusretkillä Puolaan ja Ukrainaan. Hän hankki lukuisia tärkeitä kirjoja eläintieteelliseen kirjastoon. Kun hän vetäytyi virastaan oli kokoelma kasvanut 65 690 näytteeseen ja kirjastossa oli 2 000 teosta. Władysław Taczanowski seurasi häntä virassa.
Jarocki kirjoitti 6-osaisen, keskeneräiseksi jääneen teoksen Zoologia czyli zwierzętopismo ogólne podług naynowszego systemu ułożone (1821–1838). Toisessa, lintuja käsittelevässä, osassa hän kuvailee muun muassa iivin suvun Vestiaria 1821.
Jarocki toimi Frederic Chopinin mesenaattina.
Peikkohai
Peikkohai, vanhalta nimeltään kärsähai, (Mitsukurina owstoni, aiemmin Scapanorhynchus owstoni) on hidasliikkeinen syvän meren rustokala. Peikkohain kuono on pitkä ja terävä. Kuonon alla on ulostyöntyvät leuat. Peikkohain iho on pehmeä ja väriltään vaaleanpunertavan harmaa. Laji kasvaa noin kolmen metrin pituiseksi. Laji on peikkohaiden heimon (Mitsukurinidae) ainoa edustaja. Peikkohaiden luultiin kuolleen sukupuuttoon jo 100 miljoonaa vuotta sitten, kunnes ensimmäinen elävä yksilö saatiin saaliiksi Japanissa vuonna 1898.